

ที่ ลพ 74801/ว 116 สำนักงานเทศบาลตำบลก้อ เลขที่ 99 หมู่ที่ 3 ตำบลก้อ

อำเภอลี้ จังหวัดลำพูน 51110

6 กรกฎาคม 2559

เรื่อง ขอความอนุเคราะห์ประชาสัมพันธ์เสียงตามสายเกี่ยวกับการขึ้นทะเบียนและปรับปรุงทะเบียนเกษตรกร

เรียน กำนัน / ผู้ใหญ่บ้าน 4 หมู่บ้าน

ด้วยอำเภอลี้ แจ้งว่ากรมส่งเสริมการปกครองท้องถิ่นแจ้งว่า กรมการค้าภายในฐานะเลขานุการ คณะกรรมการนโยบาย และบริหารจัดการข้าวได้จัดประชุมคณะกรรมการนโยบายและบริหารจัดการข้าว ครั้งที่๑/2559 เมื่อวันพุธที่ 24 กุมภาพันธ์ 2559 เวลา 09.00 น. ณ ห้องประชุมตึกสันติไมตรีหลังในทำเนียบรัฐบาล และกระทรวงพาณิชย์ เข้าร่วมประชุม ซึ่งมีมิติที่ประชุมได้มอบหมายให้กระทรวงเกษตรและสหกรณ์เป็นหน่วยงานหลักทำงานร่วมกับกระทรวงมหาดไทย ธนาคารเพื่อการเกษตรและสหกรณ์ สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) กรมส่งเสริมการเกษตร และกระทรวงมหาดไทย ได้ขอความร่วมมือเทศบาลให้การสนับสนุนการขึ้นทะเบียนและปรับปรุงการขึ้นทะเบียนเกษตรกรผู้ปลูกพืชเศรษฐกิจและนาข้าว

ดังนั้น เทศบาลตำบลก้อ ขอความอนุเคราะห์มายังท่าน เพื่อประชาสัมพันธ์เสียงตามสายภายในหมู่บ้าน เพื่อแจ้งให้เกษตรกรผู้ที่ปลูกพืชเศรษฐกิจและนาข้าวในพื้นที่ตำบลก้อ ไปติดต่อขอขึ้นทะเบียนและปรับปรุงการขึ้นทะเบียนเกษตรกรผู้ปลูกฯ หลังจากที่เกษตรกรได้ปลูกพืชดังกล่าวแล้ว 15 วัน (ปลูกใหม่) โดยให้นำสมุดทะเบียนเกษตรกร (เล่มสีเขียว) กรณีที่เกษตรกรได้เช่าพื้นที่ดินเพาะปลูกพืช ให้นำสำเนาหลักฐานบัตรประจำตัวประชาชนของเจ้าของที่ดิน ไปติดต่อสำนักงานเกษตรจังหวัดลำพูน สาขาลี้ ในวันและเวลาราชการ พร้อมหนังสือนี้ จึงขอขอบคุณมา ณ โอกาสนี้

จึงเรียนมาเพื่อโปรดพิจารณาประชาสัมพันธ์

ขอแสดงความนับถือ

(นายชุมพร มะโน)

นายกเทศมนตรีตำบลก้อ

สำนักงานปลัดเทศบาลตำบลก้อ

โทรศัพท์ / โทรสาร 053-096011



ที่ ลพ 74801/ว127 สำนักงานเทศบาลตำบลก้อ เลขที่ 99 หมู่ที่ 3

ตำบลก้อ อำเภอลี้ จังหวัดลำพูน 51110

3 สิงหาคม 2559

เรื่อง เชิญเข้าร่วมกิจกรรมโครงการปลูกต้นไม้เฉลิมพระเกียรติ ประจำปี 2559

เรียน กำนัน/ผู้ใหญ่บ้านทุกหมู่บ้าน/สมาชิกสภาเทศบาลตำบลก้อ

สิ่งที่ส่งมาด้วย กำหนดการโครงการปลูกต้นไม้เฉลิมพระเกียรติสมเด็จพระนางเจ้าฯ จำนวน 1 ฉบับ

เนื่องด้วย เทศบาลตำบลก้อ ได้จัดทำโครงการการปลูกต้นไม้เฉลิมพระเกียรติ “ฉลองสิริราชสมบัติครบ 70 ปี พระบาทสมเด็จพระเจ้าอยู่หัว” “ฉลองพระชนมพรรษา 7 รอบ สมเด็จพระเจ้า ฯ พระบรมราชชินีนาถ” ประจำปีงบประมาณ 2559 เพื่อแสดงออกถึงความจงรักภักดีต่อสถาบัน สร้างจิตสำนึกและส่งเสริมการมีส่วนร่วมของภาครัฐ องค์กรปกครองส่วนท้องถิ่น และภาคประชาชนได้ตระหนักถึงความสำคัญของการอนุรักษ์ทรัพยากรป่าไม้และแหล่งน้ำ ร่วมกันฟื้นฟูและเพิ่มพื้นที่สีเขียว เทศบาลตำก้อในฐานะองค์กรปกครองส่วนท้องถิ่น จึงได้จัดทำโครงการปลูกต้นไม้เฉลิมพะเกียรติ “ฉลองสิริราชสมบัติครบ 70 ปี พระบาทสมเด็จพระเจ้าอยู่หัว”“ฉลองพระชนมพรรษา ๗ รอบ สมเด็จพระนางเจ้า ฯ พระบรมราชชินีนาถ”

ดังนั้น เพื่อเป็นการแสดงออกถึงความจงรักภักดีต่อสถาบันพระมหากษัตริย์และสำนึกในพระมหากรุณาธิคุณที่ทรงมีต่ออาณาประชาราษฎร์ เทศบาลตำบลก้อ จึงขอเชิญท่านเข้าร่วมกิจกรรมโครงการฯ พร้อมทั้ง**ประชาสัมพันธ์ให้กับประชาชนได้รับทราบและเข้าร่วมกิจกรรม ในวันที่ 12 สิงหาคม 2559 ณ สระเก็บน้ำห้วยโป่งแดง หมู่ที่ 4 บ้านก้อท่า** เพื่อทำกิจกรรมปลูกต้นไม้และปล่อยพันธุ์ปลา ลงสู่แหล่งน้ำโดยพร้อมเพียงกันและ ขอขอบคุณมา ณ โอกาสนี้

จึงเรียนมาเพื่อโปรดทราบและพิจารณาประชาสัมพันธ์

ขอแสดงความนับถือ

(นายชุมพร มะโน)

นายกเทศมนตรีตำบลก้อ

สำนักปลัด

โทรศัพท์ /โทรสาร 0๕๓-0๙๖011



ที่ ลพ 74801/ว170 สำนักงานเทศบาลตำบลก้อ เลขที่ 99 หมู่ที่ 3 ตำบลก้อ

อำเภอลี้ จังหวัดลำพูน 51110

3 มิถุนายน 2559

เรื่อง ขอความอนุเคราะห์ประชาสัมพันธ์ศูนย์การเรียนรู้เศรษฐกิจพอเพียงเทศบาลตำบลก้อ

เรียน กำนัน / ผู้ใหญ่บ้านทุกหมู่บ้าน

สิ่งที่ส่งมาด้วย แผ่นพับข้อมูลศูนย์การเรียนรู้เศรษฐกิจพอเพียงเทศบาลตำบลก้อ จำนวน 1 ฉบับ

เนื่องด้วย เทศบาลตำบลก้อ ได้จัดทำโครงการศูนย์การเรียนรู้เศรษฐกิจพอเพียงเทศบาลตำบลก้อ อำเภอลี้ จังหวัดลำพูน พระบาทสมเด็จพระเจ้าอยู่หัว ทรงมีพระราชดำริแก่พสกนิกรชาวไทยเกี่ยวกับการดำเนินชีวิต โดยยึดหลักปรัชญาเศรษฐกิจพอเพียง ซึ่งเป็นปรัชญาที่ชี้ถึงแนวทางปฏิบัติงานโดยคำนึงถึงความพอประมาณ ความเหตุผล และการสร้างภูมิคุ้มกันที่ดี เพื่อพร้อมรับต่อความเสี่ยงบนพื้นฐานของความรู้ความรอบคอบ ระมัดระวัง และมีคุณธรรมการใช้ความรู้อย่างถูกหลักวิชาการ บัดนี้ศูนย์ได้พร้อมเปิดให้บริการ เด็ก เยาวชน ผู้สูงอายุ สตรี ผู้ด้อยโอกาส และประชาชนทั่วไป

ดังนั้น เทศบาลตำบลก้อจึงขอความอนุเคราะห์มายังท่าน เพื่อประชาสัมพันธ์ให้ประชาชนแต่ละหมู่บ้าน เข้ามาเยี่ยมชมและเรียนรู้ภายในศูนย์การเรียนรู้เศรษฐกิจพอเพียงเทศบาลตำบลก้อ ฝึกปฏิบัติการสาธิตการปลูกผักชนิดต่างๆ ถ่ายทอดเทคโนโลยีการเกษตรใหม่ๆ ให้เกิดประโยชน์ต่อชุมชน เป็นแหล่งเรียนรู้ตามหลักปรัชญาเศรษฐกิจพอเพียง ให้แก่ เด็ก เยาวชน ผู้สูงอายุ สตรี ผู้ด้อยโอกาส และประชาชนทั่วไป เกษตรผู้ที่สนใจ ได้เข้าศึกษาเรียนรู้ และนำไปถ่ายทอดสู่ชุมชน ในวันและเวลาราชการ พร้อมหนังสือนี้ จึงขอขอบคุณมา ณ โอกาสนี้

จึงเรียนมาเพื่อโปรดพิจารณาประชาสัมพันธ์

ขอแสดงความนับถือ



(นายชุมพร มะโน)

นายกเทศมนตรีตำบลก้อ

สำนักงานปลัดเทศบาลตำบลก้อ

โทรศัพท์ / โทรสาร 053-096011



ที่ ลพ 74801/ว108 สำนักงานเทศบาลตำบลก้อ เลขที่ 99 หมู่ที่ 3 ตำบลก้อ อำเภอลี้ จังหวัดลำพูน 51110

10 ตุลาคม 2559

เรื่อง ขอความอนุเคราะห์ประชาสัมพันธ์การดำเนินการตามมาตรการควบคุมค่าเช่านา ฤดูการผลิตปี 2559/2560

เรียน กำนัน / ผู้ใหญ่บ้านทุกหมู่บ้าน

สิ่งที่ส่งมาด้วย 1.สำเนาหนังสือกรมการปกครอง ด่วนที่สุด ที่ มท0310.3/ว 20464 จำนวน 1 ฉบับ ลงวันที่ 16 กันยายน 2559 2.พระราชบัญญัติการเช่าที่ดินเพื่อเกษตรกรรม (ฉบับที่ 2) พ.ศ.2559 จำนวน 1 ชุด

เนื่องด้วยจังหวัดลำพูนได้รับแจ้งจากกรมการปกครองว่า ได้รับทราบข้อมูลการเช่านาในพื้นที่บางจังหวัด พบว่า ผู้ให้เช่านาคิดอัตราค่าเช่านาในราคาที่สูงมาก (ผู้ให้เช่านาคิดค่าเช่านารอบละ 20ถัง/ไร่)ทำให้เป็นการเพิ่มต้นทุนการผลิตและภาระแก่ชาวนาผู้เช่านาและอาจส่งผลให้ชาวนาได้รับผลผลิตไม่เพียงพอต่อการดำรงชีวิต ซึ่งอาจไม่สอดคล้องตามโนโยบายรัฐบาล เพื่อให้เกิดความเป็นธรรมแก่ผู้เช่านา

ทราบเกี่ยวกับ เทศบาลตำบลก้อจึงขอความอนุเคราะห์มายังท่าน เพื่อประชาสัมพันธ์ให้ประชาชนในหมู่บ้าน การดำเนินการตามมาตรการควบคุมค่าเช่านา ฤดูการผลิตปี 2559/2560 และดำเนินการดังนี้

1. ตรวจสอบการเช่านาในพื้นที่ หากพบว่าผู้ให้เช่าเรียกเก็บค่าเช่านาเกินกว่าที่คณะกรรมการการเช่าที่ดินเพื่อเกษตรกรกรรมประจำตำบล (คชก.ตำบล)กำหนด ให้แจ้งความดำเนินคดีแก่ผู้ให้เช่ารายดังกล่าว

2. แจ้งตำบล/หมู่บ้าน ประชาสัมพันธ์และให้คำแนะนำเพื่อสร้างความรู้ความเข้าใจแก่ชาวนา ให้ทราบถึงสิทธิในการทำสัญญาการเช่านาตามพระราชบัญญัติการเช่าที่ดินเพื่อเกษตรกรรม (ฉบับที่ 2) พ.ศ.2559 พร้อมหนังสือนี้ จึงขอขอบคุณมา ณ โอกาสนี้

จึงเรียนมาเพื่อโปรดพิจารณาประชาสัมพันธ์

ขอแสดงความนับถือ

(นายชุมพร มะโน)

นายกเทศมนตรีตำบลก้อ

สำนักงานปลัดเทศบาลตำบลก้อ

โทรศัพท์ / โทรสาร 053-096011



ที่ ลพ 74801/ว173 สำนักงานเทศบาลตำบลก้อ เลขที่ 99 หมู่ที่ 3 ตำบลก้อ อำเภอลี้ จังหวัดลำพูน 51110

14 ตุลาคม 2559

เรื่อง ขอความอนุเคราะห์ประชาสัมพันธ์ร่วมไว้อาลัยส่งดวงพระวิญญาณพระบาทสมเด็จพระปรมินทรมหาภูมิพล

อดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถพิตร (รัชกาลที่ 9)

เรียน กำนัน / ผู้ใหญ่บ้านทุกหมู่

ด้วยเทศบาลตำบลก้อ ได้รับแจ้งจากจังหวัดลำพูนว่า สำนักงานพระราชวังได้มีประกาศ เรื่อง การถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถพิตร ลงวันที่ 13 ตุลาคม 2559 โดยจะเปิดโอกาสให้ประชาชนเข้าร่วมลงนามไว้อาลัยพระบรมศพพระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามมินทราธิราช บรมนาถพิตร น้อมเกล้าน้อมกระหม่อมส่งเสด็จสู่สรรคาลัย เบื้องหน้าพระบรมฉายาลักษณ์ ซึ่งประดิษฐาน ณ ศาลาสหทัยสมาคม ในพระบรมมหาราชวัง ประกอบพิธีบำเพ็ญเพื่อถวายเป็นพระราชกุศล เมื่อครบกำหนดสัตตมวาร (7วัน) ปัญญาสมวาร (50) และสตมวาร (100วัน)

ในการนี้ เทศบาลตำบลก้อขอเชิญท่านและพี่น้องประชาชน ร่วมพิธีลงนามถวายไว้อาลัยพระบรมศพพระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทรธิราช บรมนาถบพิตร น้อมเก้าน้อมกระหม่อม ส่งเสด็จสู่สวรรคาลัย **ณ เทศบาลตำบลก้อ ในวันอังคารที่ 18 ตุลาคม 2559 10.30 น.** การแต่งกาย ข้าราชการและพนักงานรัฐวิสาหกิจ ชุดปกติขาว ประดับแขนทุกข์ (ด้านซ้ายเหนือข้อศอก) ชุดเครื่องแบบข้าราชการ (สีกากี) สำหรับประชาชน ให้แต่งกายด้วยชุดสีดำไว้ทุกข์

จึงเรียนมาเพื่อทราบและเข้าร่วมพิธีโดยพร้องเพรียงกัน

 ขอแสดงความนับถือ

(นายชุมพร มะโน)

นายกเทศมนตรีตำบลก้อ

สำนักงานปลัดเทศบาลตำบลก้อ

โทรศัพท์ / โทรสาร 053-096011



ที่ ลพ 74801/ว170 สำนักงานเทศบาลตำบลก้อ เลขที่ 99 หมู่ที่ 3 ตำบลก้อ

อำเภอลี้ จังหวัดลำพูน 51110

21 กันยายน 2559

เรื่อง ขอความอนุเคราะห์ประชาสัมพันธ์แหล่งเรียนรู้ด้านธรรมชาติ (ป่าชุมชนตำบลก้อ)

เรียน กำนัน / ผู้ใหญ่บ้านทุกหมู่บ้าน

เนื่องด้วย เทศบาลตำบลก้อ ได้จัดทำแหล่งเรียนรู้ด้านธรรมชาติ (ป่าชุมชนตำบลก้อ) น้อมนำหลักปรัชญาเศรษฐกิจพอเพียงมาเป็นปรัชญานำทางในการพัฒนาประเทศอย่างต่อเนื่อง เพื่อมุ่งมั่นให้เกิดภูมิคุ้มกันและมีการบริหารจัดการความเสี่ยงอย่างเหมาะสม พร้อมทั้งสร้างความมั่นคงของฐานทรัพยากรธรรมชาติและสิ่งแวดล้อม โดยการมีส่วนร่วมของทุกภาคส่วนในสังคมไทย เพื่อให้การพัฒนาประเทศสู่ความสมดุลและยั่งยืน จัดให้ป่าชุมชนตำบลก้อ เป็นแหล่งเรียนรู้ด้านธรรมชาติ (ป่าชุมชนตำบลก้อ)

ดังนั้น เทศบาลตำบลก้อจึงขอความอนุเคราะห์มายังท่าน เพื่อประชาสัมพันธ์ให้ประชาชนแต่ละหมู่บ้าน เชิญชวนสมาชิกเครือข่ายป่าชุมชน หรือผู้ที่มีความสนใจ เข้าศึกษาดูแหล่งเรียนรู้ด้านธรรมชาติ (ป่าชุมชนตำบลก้อ) เพื่อการพัฒนาการใช้ประโยชน์ทรัพยากรในป่าชุมชน ควบคู่กับการอนุรักษ์ให้เกิดความยั่งยืน พร้อมหนังสือนี้ จึงขอขอบคุณมา ณ โอกาสนี้

จึงเรียนมาเพื่อโปรดพิจารณาประชาสัมพันธ์

ขอแสดงความนับถือ



(นายชุมพร มะโน)

นายกเทศมนตรีตำบลก้อ

สำนักงานปลัดเทศบาลตำบลก้อ

โทรศัพท์ / โทรสาร 053-096011